ועדת הפנים והגנת הסביבה, כנסת 25, פרוטוקול מספר 79, 2023-06-12 00:00

יעקב אשר: אני מתכבד לפתוח את ישיבת הוועדה

יעקב אשר:  על סדר היום הצעת חוק לתיקון פקודת המועצות המקומיות (בחירות לוועד מקומי במועצה אזורית), התשפ"ג-2023, פ/799/25 של חברת הכנסת שרן מרים השכל והצעת חוק לתיקון פקודת המועצות המקומיות (בחירות לוועד מקומי במועצה אזורית), התשפ"ג-2023, פ/2787/25 של חבר הכנסת ניסים ואטורי שנמצא כאן ויציג את הצעת החוק שלו

ניסים ואטורי: הצד החיובי קודם כל, שאנחנו ניצור דמוקרטיה על ידי כך שהבחירות לוועדים יהיו כמו בחירות למועצות

יעקב אשר: פה אנחנו לא דנים בדמוקרטיה, אנחנו עושים דמוקרטיה

ניסים ואטורי: אנחנו בעד דמוקרטיה והרעיון הוא שיהיו בחירות חופשיות יחסיות גם לוועדים, בדיוק כמו שיש למועצות ולעיריות

ניסים ואטורי:  לא ייתכן מצב ש-10% או 20% שאדם קיבל, הוא ייבחר בעזרתם ליושב-ראש הוועדה וזה קרה

יעקב אשר: אפשר את בנט כעד מומחה לעניין?     

ניסים ואטורי: לא המצאנו את הגלגל וזה קרה כבר בוועדים

ניסים ואטורי:  אני חושב שראוי לשנות את זה, לעשות את זה יחסי וגם להגדיל את אחוז החסימה

ניסים ואטורי:  מה שקורה היום הוא שאתה מקבל קולות, יש לך נציג אחד ואז יש חוסר איזון

יעקב אשר: כל תוצאה של בחירות יכולה להביא לזה

ניסים ואטורי: היו מקרים של אדם שקיבל 70 קולות, אדם אחר קיבל 350 קולות

ניסים ואטורי:  זה עם 70 הקולות הוא יושב-ראש הוועד היום

יעקב אשר: אבל זה לא בגלל תוצאות הבחירות אלא בגלל משא ומתן קואליציוני משובח שהוא עשה אחר כך

ניסים ואטורי: לא, זה עניין של אחוזים

ניסים ואטורי:  מספר המנדים לא מחולקים לפי מספר הקולות

ניסים ואטורי:  אם קבלת 350 יש לך שני מנדטים, הבא בתור קיבל 100 ויש לו מנדט אחד

יעקב אשר: חברת הכנסת השכל בבקשה

שרן השכל: קודם כל תודה לך אדוני היושב-ראש שאתה מקיים את הדיון

שרן השכל:  לדעתי זה דיון דחוף לאור הבחירות המוניציפאליות המקומיות

יעקב אשר: יש אומרים שזה גם על גבול המאוחר מידי

שרן השכל: זה על גבול המאוחר, אבל ההצעה עלתה לפני חודשיים ואני יודעת שהיה עומס בוועדה בגלל תקציב המדינה

יעקב אשר: היה עומס

יעקב אשר:  חברך למפלגה זאב אלקין

שרן השכל: אני רק אומר לך שזה לא מתקרב לעומס שאתם העמסתם עלינו בתקופת התקציב

שרן השכל:  אנחנו לקראת הבחירות המקומיות והחוק הזה חשוב וקריטי כי יש סוג של לקונה

שרן השכל:  כשאנחנו מדברים על כמות המנדטים שמחולקים בוועד המקומי, אנחנו מכירים את שיטת המנדטים ברשות המוניציפלית בערים והיה ראוי שגם בוועד זה היה מחולק לפי מנגנון דומה

שרן השכל:  מה שקורה ברשויות המקומיות, אם נשארת יתרה ויש מקום בוועד, יש סיטואציה קיצונית שבה גם אדם שקיבל 70 קולות ולא 300 הקולות שהיה נדרש, מקבל מנדט

שרן השכל:  הרבה פעמים המנדט שווה ערך למישהו שעבד קשה וקיבל את מירב הקולות רק בשביל מנדט אחד

שרן השכל:       המטרה להשוות את הבחירות לוועד המקומי, לבחירות כמו לרשות המקומית, כמו הבחירות לעירייה

שרן השכל:  לעשות פה סדר כללי ולמנוע עיוותים כאלה ואחרים בוועדים המקומיים

שרן השכל:   אז לקחנו את המנגנון שהוא כמו המנגנון של הבחירות למועצת העירייה והמטרה היא לעשות השוואה

יעקב אשר: מה אומר המנגנון?     

שרן השכל: מספר מינימום, מחלקים את כמות הקולות במספר המקומות שיש לוועד

יעקב אשר: לפי מה קובעים את מספר המינימום?     

שרן השכל: לכל ועד יש כמות מסוימת של מועמדים אז אתה מחלק את זה בכמות האנשים - - -      

קריאה: זאת אומרת שאחוז החסימה יהיה ¾ מנדט

שרן השכל: מתחת ל-3/4 מנדט אתה לא יכול לקבל את המנדט עצמו, אתה חייב שיהיה לך מעל

יעקב אשר: כמה זה יוצא באחוזים?     

תומר רוזנר: ברוב הוועדים זה אחוז חסימה של 15%

תומר רוזנר:  100% זה כל המנדטים, מחלקים לחמישה שזה 20%, מתוך זה 75%, זה 15% חסימה

יעקב אשר: בבקשה, חבר ועד מקומי אחיסמך

יוסי בן שחר: שמי יוסי בן שחר, חבר ועד מקומי באחיסמך

יוסי בן שחר:  אני מדבר כי חשתי את זה על בשרי ופניתי לוועדה כי המצב לא נורמלי

יעקב אשר: יש פניות גם ממקומות אחרים?     

יוסי בן שחר: במושב גינתון השכן קרתה אותה סיטואציה

שרן השכל: אחרי שכתבנו את הצעת החוק קבלנו פניות מהמון רשויות עד כמה החוק הזה עושה שכל

שרן השכל:  אגב, אני אישית חושבת שהיה נכון להצמיד את זה לעוד הצעת חוק שלי, שלדעתי גם בוועד וגם במועצות מקומיות אסור להתמודד מטעם מפלגה או אסור לקבל תמיכה של מפלגה, לדעתי ראוי שגם בזה - - -      

יעקב אשר: אין מפלגת אם בוועדים?     

שרן השכל: אין סיעות

שרן השכל:  כן ראוי שאם יש מישהו חבר מפלגה ולא משנה מאיזו מפלגה, יוכל לקבל - - -      

יעקב אשר: במועצות אזוריות אין סיעות בכלל?     

יוסי בן שחר: אין סיעות ואין מימון

שרן השכל: אין מימון, הם לא יכולים לקבל מימון מהפלגה

שרן השכל:  לדעתי ראוי שזה יהיה

תומר רוזנר: מהמפלגה הם יכולים לקבל, מהמדינה לא

שרן השכל: ממה שאני זוכרת כשקראתי על החוק הזה, הם גם לא יכולים לקבל את התמיכה של המפלגה

יעקב אשר: אם מפלגה מחליטה להשקיע מכספה, היא יכולה

גלעד קריב: המועמדים לראש המועצה מקבלים?      

יעקב אשר: זאת אומרת שמי שרץ עצמאית אין לו שום מימון מהמפלגה

שרן השכל: לדעתי גם למפלגה אסור לתת

יעקב אשר: את אומרת שפנו אליך מעוד רשויות?     

שרן השכל: כן, בוודאי, זו לקונה שנמצאת בהרבה ועדים והמטרה שאם הם מקבלים פחות מ-75% של המנדט, אז הוא לא יכול לקבל מנדט, זה המינימום שנדרש

יוסי בן שחר: שיטת הבחירות בוועדים המקומיים לא יוצרת שום סנן

יוסי בן שחר:  אם בישוב מסוים סך הקולות הכשרים הוא 750 קולות וזה מתחלק ל-5 ומנדט שווה 150 קולות, אדם שקיבל 350 קולות מקבל שני מושבים ויש לו יתרה של 50

יוסי בן שחר:  במצב תיאורטי יכולים להיות שלושה אנשים עם 60 קולות לכל אחד שזה שלושה מקומות ובן אדם עם 350 קולות מקבל רק שני מקומות

יוסי בן שחר:  זה לא נורמלי לחלוטין

יוסי בן שחר:       נניח וקיבלתי 350 קולות, יש לי שני מנדטים ויתרה של 50

יוסי בן שחר:  שלוש רשימות אחרות, עם 60 קולות כל אחת, יכולה לקבל מנדט לכל אחת

יוסי בן שחר:  יוצר ש-60, 60 ו-60 שווים שלושה מנדטים ו-350 שווים שני מנדטים

יוסי בן שחר:  זה יוצר מצב של פיזור רשימות בצורה בלתי הגיונית

יוסי בן שחר:  אצלנו בישוב היו חמישה מקומות עם שבע רשימות שהתמודדו, זה מצב לא נורמלי, כל אחד יודע שיביא את 60 הקולות שלו וייכנס לוועד

תומר רוזנר: אנחנו רוצים להציג את הדוגמה של אחיסמך כדוגמה לבעייתיות

יוסי בן שחר: זה קרה בעוד ישובים, אני יכול להגיד שעלו כל מיני רעיונות במהלך התקופה, של בחירה ישירה, יצירת עוד מנגנונים ודברים נוספים

יוסי בן שחר:  ברגע שיוצרים ועד שמורכב ממיעוט של אנשים, גם אם תחבר את כולם יחד זה ייצור מצב של - - -      

יעקב אשר: רצים כבודדים? לא כמפלגה?     

יוסי בן שחר: רצים כבודדים

יוסי בן שחר:  כל אחד רץ לבד

דודו פדלון: הבעיה היא שגם מספר 2 שאתה רוצה להריץ אחריך אומרים לך שיש את המנדט שהוא 150, עכשיו תתחיל לספור מחדש כי צריך לעקוף את האחרון ברשימה

תומר רוזנר: ככה זה גם בכנסת

שרן השכל: זה יצור מצב שצריך לאחד רשימות ולהתמודד ביחד במקום לפצל את הכול

דודו פדלון: אם אחד קיבל רק 60, לא עבר את ה-15%, בכל מקרה הוא האחרון בתור והוא נכנס

דודו פדלון:  ככה קרה לי במושב, אחד עם 50 קולות החליט מי יהיה ראש הוועד

יעקב אשר: למה בכלל רצות רשימות אצלכם? תריצו אחד אחד

יוסי בן שחר: אם אני שווה אלקטורלית 350 קולות, אני אעמוד בקלפי ואבקש שיצביעו לאחרים ואתחיל לחלק את הקולות? גם אין לי שום ביטחון שאני יכול לחלק אותם, זו הצבעה חשאית

יעקב אשר: אם השיטה היא שיטה של רשימות, זה גם רשימות וגם אנשים עצמאיים, כל אחד בפני עצמו

יעקב אשר:  אבל אם השיטה היא רשימות, צריך לבדוק שאין עיוות

יעקב אשר:  יש כמה תהליכים לדמוקרטיה, נניח יש אנשים שגרים במקום מסוים ויש רוב מהתושבים שם שחושב שצריך הרבה פרחים במקום ופחות סברס

יעקב אשר:  התאחדו אותם אנשים והקימו רשימה שאומרת שרוצים יותר פרחים

יעקב אשר:  בסוף זה שהם רשימה פועל לרעתם, כי אם הם היו מסתננים כיחידים יכול להיות שהם היו מצליחים יותר

תומר רוזנר: הם יכולים

יעקב אשר: אני יודע שם יכולים

שרן השכל: זה מיעוט ששולט על הרוב

יעקב אשר: לא הייתי אומר עד כדי כך, אבל  צריך להחליט מה השיטה

יעקב אשר:  אם השיטה היא רשימות, אז הרשימה הקטנה בסוף מזדנבת אחרונה

יעקב אשר:  יוצא פה משהו אבסורדי שרשימה שהיא יותר גדולה בכמות האנשים ובכמות המצביעים לא תבוא לידי ביטוי - - -      

עמי ברקוביץ: היא מקבלת את שני המנדטים שלה, מדברים על העודף

תומר רוזנר: אנסה לתת דוגמה כדי להמחיש את העיוות

תומר רוזנר:  ההצעה כפי שהיא כרגע תיצור עיוותים בתוצאות הבחירות והדוגמה של אחיסמך היא דוגמה טובה שאפשר להמחיש באמצעותה את העיוות שייווצר אילו הצעת החוק תתקבל

תומר רוזנר:       ניקח את הבחירות האחרונות באחיסמך כדוגמה שממחישה את הבעיה

תומר רוזנר:  המספרים באחיסמך בשנת 2018 היו: 790 קולות כשרים

תומר רוזנר:  רשימה אחת קיבלה 350, שתי רשימות קילו קצת מעל 100 ועד שתי רשימות קבלו פחות מ-100 קולות

תומר רוזנר:  אילו תתקבל הצעת החוק כפי מוצעת כרגע, מספר הקולות הכשרים 800 יחולק ב-5, אחוז החסימה הוא 118 לצורך העניין, לפי החשבון הזה, הרשימה שקבלה 350 קולות שהם כ-40% מהקולות, תקבל ארבעה מושבים מתוך החמישה

גלעד קריב: ו-40% מהקולות לא יספרו בכלל

יעקב אשר: מה אחוז החסימה לפי ההצעה?     

תומר רוזנר: 15%

יוסי בן שחר: זה יגרום לאנשים לא לרוץ כבודדים 

שרן השכל: זה בדיוק כמו בכנסת

תומר רוזנר: בכנסת לא נוצר מצב שמישהו שמקבל 40% מקבל - - -      

ניסים ואטורי: כי בכנסת יש אחוז חסימה ולא רצים לבד

שרן השכל: בגלל שבבחירות לכנסת קשה לעבור את אחוז החסימה אז יש לא מעט מפלגות שמתאחדות

שרן השכל:  למשל אגודה ויהדות התורה

שרן השכל:  אם כולם היו רצים בנפרד היה נוצר אותו מצב בדיוק

תומר רוזנר: אבל איך את חיה בשלום עם מצב שבו 40% מהקולות מקבלים 80% מהמנדטים ו-40% מהקולות לא מיוצגים בכלל

שרן השכל: אני יודעת שאותן רשימות הולכות להתאחד, זה הסיפור

שרן השכל:  ברגע שהן יתאחדו וברגע שהציבור ידע שעם 70 קולות הם לא יקבלו את הנציג שלהם, אז הם יעדיפו להצביע לרשימות שיכולות לעבור את אחוז החסימה

אופיר סופר: שלום לכולם, שמי אבי סופר, לשעבר חבר מועצה בחבל מודיעין, שמושב אחיסמך נמצא בתחום הישובים שלה, חלק מ-24 ישובים

אופיר סופר:  לפני שבוע וחצי התפטרתי מהמליאה ונכנסתי להיות יושב-ראש ועד מקומי

אופיר סופר:  אני מכיר את יוסי הרבה שנים, הוא איש עשייה גדול

יעקב אשר: מה היה לפני? היו בחירות?         

אופיר סופר: לא היו בחירות אבל ברגע שהתפטרתי מהמליאה, הייתי מס' 2 ברשימה של חבר המליאה שנכנס במקומי למליאה, ככה למעשה החלפתי את התפקידים בוועד המקומי

אופיר סופר:  זה תפקיד קשה מאוד, בהתנדבות

יעקב אשר: מי היה יושב-ראש הוועד המקומי עד שהתפטרת?     

אופיר סופר: בן אדם בשם ניסים, שגם הוא לא היה המוביל ברשימה

אופיר סופר:  המוביל ברשימה שלו היה עובד מועצה, מנכ"ל המועצה פסל אותו והוא נאלץ להיכנס לתהליך

אופיר סופר:  זה תפקיד קשה ולדעתי אם משלבים ידיים לא צריך את כל החוקים האלה, יש המון כוחות שפועלים לפי מחלוקות ואני נגד מחלוקות

אופיר סופר:  החוק הזה הוא טוב אבל לא במספרים האלה

אופיר סופר:  צריך שייצגו אנשים טובים כדי שלא כל מי שרוצה להתמודד לוועד מקומי יקבע את מה שקורה בוועד המקומי

אופיר סופר:  עם חלק מהדברים אני מסכים עם יוסי ועם חלק מהדברים אני חולק עליו

יעקב אשר: גם אני חושב שלחוק יש היגיון אבל לא במספרים האלה, צריך לדבר

אופיר סופר: ביקשתי חוות דעת משפטית של מומחה בוועדים מקומיים כמעט 40 שנה,  עורך-דין נטע מימוני

אופיר סופר:  חילקו לחברים הנכסים בוועדה את חוות הדעת, אני אשמח להפנות אותכם לכמה נתונים מתוכה

יעקב אשר: מנהלת הוועדה לא יודעת מזה

אופיר סופר: העברתי לליאת, למזכירת הוועדה שזימנה אותנו

אופיר סופר:  האם כולם קיבלו את חוות הדעת?     

יעקב אשר: לא

יעקב אשר:  אבל זה נמצא בטבלט

אופיר סופר: יש פה ששה עמודים מנומקים היטב

יעקב אשר: אז יש מומחים מטעם המדינה ומומחים מטעם הוועדה

אופיר סופר: אני אפנה אותכם לעמוד האחרון בחוות הדעת שאומר בדיוק מה שאדוני היושב-ראש אמר, המספרים לא הגיוניים

אופיר סופר:  יש מומחה בתורת המספרים שעליו נסמכה חוות הדעת, שאומר: כדי לייצג דמוקרטי, לדעתי זה אנטי דמוקרטי במספרים האלה, כדי לייצג את המיעוט חייבים לתקן את החוק הזה במספרים נמוכים יותר

אופיר סופר:  לכן אם הולכים עם החוק הזה ועם המספרים הנוכחיים, המיעוט ייפגע ולא יהיה שום ייצוג למיעוט, בטח ובטח בוועד מקומי שיש בו בסך הכול חמישה חברי ועד

אופיר סופר:       אני אדגיש לאדוני שלפני הבחירות האחרונות מספר חברי הוועד באחיסמך היה שבעה

אופיר סופר:  אני לא רוצה להגיד מי פנה למועצה וביקש להקטין משבעה חברי ועד לחמישה חברי ועד

אופיר סופר:  לא ייתכן שגם מקטינים את הייצוג וגם מעלים את אחוז החסימה, זה מהלך אנטי דמוקרטי

אופיר סופר:  יושבים פה מהתנועה לאיכות השלטון, המספרים האלה לא הגיוניים

יעקב אשר: מה המספר שאתה מציע?     

אופיר סופר: אני מסתמך על הדעות של המומחים

אופיר סופר:  המספר שנמצא לפי המומחים זה 55% במקום ה-75%

אופיר סופר:  אני חושב שוועד מקומי צריך להיות מיוצג על ידי אנשים שרוצים להוביל ולעבוד

אופיר סופר:  אני מבקש להוסיף משהו בנימה אישית, יושב פה יוסי, חבר ועד מקומי, כמו שאמרתי בתחילת הדברים שלי, יוסי הוא איש עבודה

אופיר סופר:  לצערי הרב, בכל מהלך שאני מנסה לשלב את אותו אני נתקל בהתנגדות מוחלטת

אופיר סופר:  אני פונה אליו פה, ליד כל האנשים - - -      

יעקב אשר: זה לא המקום, אני לא הולך לפתור סכסוכים

אופיר סופר: אני סיימתי

יעקב אשר: הבאת חוות דעת ואתה אומר שאתה תומך בחוק ואתה חושב שהוא נכון, רק צריך לעשות את זה במסגרת אחוז חסימה יותר נמוך ולהשאיר את האפשרות לדעה למיעוט

יעקב אשר:  זה לא שאתה נגד החוק קטגורית

יוסי בן שחר: אין שום רצון חלילה למנוע מהמיעוט להתמודד וגם להיבחר

יוסי בן שחר:  אבל פיזור הרשימות נעשה בכוונת מכוון על מנת ליצור פיזור קולות

אופיר סופר: זה החוק, זה לא נעשה בכוונת מכוון

יוסי בן שחר: אין שום היגיון שעל חמישה מקומות מתמודדות שבע רשימות

יוסי בן שחר:  אם המיעוט רוצה להיבחר, הוא יכול להתאחד

יוסי בן שחר:  גם אם נבחר אחד מרשימה אפשר לעשות רוטציה במהלך הכהונה, יש פתרונות

תומר רוזנר: אם אתה מתמודד לבד אתה לוקח סיכון מאוד גדול

תומר רוזנר:  בגלל שיש אחוז חסימה טבעי, זה חמישה מושבים לא מאה, מבחינה מתמטית יש סיכון עצום שלא תיבחר בכלל

גלעד קריב: כדי להבטיח מנדט אחד אתה צריך להבטיח ש-20% יבחרו בך

גלעד קריב:  זה אחוז החסימה הטבעי

גלעד קריב:  כשאין אחוז חסימה ויש חמישה מושבים, כדי להיות בטוח שאתה תקבל מנדט אחד אתה צריך שלפחות 20% יצביעו עבורך, אחרת לא בטוח שתקבל

יעקב אשר: הצעת החוק מרעה את זה?      

תומר רוזנר: הצעת החוק מקשה על זה עוד יותר

גלעד קריב: גם ככה יש אחוז חסימה טבעי גבוה לכן זה לא נכון שיש רציונל להתפצל, יש רציונל טבעי להתאחד כדי להבטיח את הכניסה

גלעד קריב:  צריך לדבר על הרציונל של אחוז החסימה באופן כללי וההבדלים בין הכנסת לבין מקומות של ועדים

יעקב אשר: גם רשויות

גלעד קריב: ברשויות מספר המנדטים יוכל להגיע ל-31 מנדטים ואני לא מדבר על הכנסת שזה מגיע ל-120 מנדטים ואז אומרים שלא רוצים שבתוך ה-120 מנדטים תהיה מפלגה של מנדט אחד או שניים שישלוט בדברים

גלעד קריב:  כאן, מלכתחילה יש רק חמישה מנדטים

ניסים ואטורי: אבל היחס תואם את מספר התושבים

יעקב אשר: הוא אומר שבגלל שיש מעט מצביעים בסוף יהיה מצב שלא יהיה ייצוג למיעוט שהוא גדול יחסית

יוסי בן שחר: כיום אין ייצוג לרוב

יוסי בן שחר:  הרוב לא שולט

שרן השכל: המצב היום הוא שהמיעוט שולט במליאה

יוסי בן שחר: זה נכון, זה מה שקרה אצלנו, שהמיעוט שולט ברוב

אופיר סופר: זה לא נכון

אופיר סופר:  זה לא מה שקרה אצלנו, אתה טועה ומטעה את הוועדה

יוסי בן שחר: זה חד משמעית, המספרים לא משקרים

שרן השכל: תקריא לנו את הפיצול המדויק בבחירות האלה

גלעד קריב: יש 790 קולות

גלעד קריב:  הרשימה הגדולה היא עם 350 קולות, פחות מחצי

יוסי בן שחר: ושלושת הרשימות האחרונות שנכנסו הם גם לא הרוב

שרן השכל: אני רוצה לשמוע את הנתונים המדויקים

גלעד קריב: הרשימה הבאה קבלה 120 קולות שזה מנדט אחד

גלעד קריב:  רשימה עם 101 קבלה מנדט אחד

גלעד קריב:  רשימה עם 77 קבלה מנדט אחד ורשימה עם 60 לא קבלה מנדט

יוסי בן שחר: אם היה מקבל 61 היה נכנס

יעקב אשר: אותה רשימה שקבלה 350, זאת אומרת שכל אחד מהם קיבל 150     

שרן השכל: נוצר מצב ששלושה חברי מועצה נכנסו על סכום של 298 קולות ושני חברי מועצה בסכום של 350 קולות

שרן השכל:  זאת אומרת של-298 קולות יש רוב במועצה מול 350 קולות

שרן השכל:  זה מצב של עיוות מטורף

גלעד קריב: אבל לפי ההצעה שלכם ל-350 קולות יש ארבעה מנדטים מתוך חמישה

שרן השכל: בסיטואציה כזו אין לי ספק שתהיינה רשימות שיתאחדו משום שהם יבינו שאחוז החסימה עלה וכאשר היה כשל ברמה הארצית אז טפלו בו

שרן השכל:  הכשל היה הרבה יותר קטן ברמה הארצית

אופיר סופר: אבל אין כשל

שרן השכל: ברמה הארצית מעולם לא היה מצב בה המיעוט שולט ברוב

תומר רוזנר: בוודאי שכן

תומר רוזנר:  באחת מחמשת הבחירות האחרונות, גוש אחד קיבל יותר והיה באופוזיציה

יעקב אשר: ההבדל הוא שנקבע רף מינימום

יעקב אשר:  בכללי המשחק יש רף מינימום

תומר רוזנר: מה מטרתו של רף המינימום? לא לעוות את תוצאות הבחירות

יעקב אשר: הוא עלול לעוות

שרן השכל: מה שקורה היום במועצות מעוות את התוצאות

תומר רוזנר: אם המטרה היא לאחד רשימות, אז אפשר לאמץ אחוז חסימה של 15% בכנסת ואז יהיו בכנסת רק שתי רשימות - - -      

יעקב אשר: אני מבקש ממך לא לתת להם רעיונות, אין לי זמן בסדר היום

יוסי בן שחר: אתה לא יכול להשוות בין זה לבין הכנסת

שרן השכל: זו באמת לא השוואה

שרן השכל:  כשאתה מדבר על 120 יש אפשרות לעשות חיבורים וכשמדובר בחמישה ואתה רואה עיוות כזה - - -      

ניסים ואטורי: אם המצב הזה היה בכנסת, זה היה גורם לזה שהייתי רץ לבד

ניסים ואטורי:  אם אני רואה שמכניסים לכנסת 5,000 לכנסת אז אני ארוץ לבד, זה יותר טוב מהפריימריז בליכוד

ניסים ואטורי:  במקרה הזה כשאתה רואה 2 מנדטים על 350 אתה צודק, נעשה עיוות, אבל המצב הנוכחי מעוות

ניסים ואטורי:  אם יש 200 קולות, אני מריץ כמה רשימות פיקטיביות, לוקח את מס' 2 שלי שירוץ לבד, את מס' 3 לרוץ לבד, יוצרים תוהו ובוהו במערכת הבחירות

ניסים ואטורי:  לכן צריך לכווץ את זה כדי שהם יהיו יותר ביחד

ניסים ואטורי:  תהיה אחדות בעם ישראל, לא צריך שכל אחד ירוץ לבד, גם ככה אנחנו מפולגים

יעקב אשר: באחדות אני עוצר

יעקב אשר:  אני מבקש לשמוע את משרדי הממשלה

יעקב אשר:  משרד הפנים בבקשה, קודם כל חוות דעתכם על החוק והאם היו פניות אליכם בעניין הזה

יעקב אשר:  האם באמת יש בעיה? כי לקחנו כדוגמה את המספרים של אחיסמך אבל הבנתי שפנו מעוד ועדים

יעקב אשר:  האם אתם מודעים לזה כמשרד הפנים?      

רון אלמוג: מלבד הצעות החוק שעלו אנחנו לא מכירים פניות מיוחדות שהיו בעניין

רון אלמוג:  כמו שדובר, ההתייחסות לאחוז החסימה היא קצת מבלבלת כי אנחנו לא מדברים על אחוז חסימה כמו שמכירים מהכנסת, שהוא אחוז החסימה מסך כלל הקולות הכשרים

רון אלמוג:  לכן כשמדברים על 0

רון אלמוג: 75, או 0

רון אלמוג: 55 צריך להבין את ההבדלים

רון אלמוג:  כמו שהוסבר, אחד הרציונליים של אחוז חסימה זה לוודא שקבוצה קטנה מידי לא מקבלת פתאום מנדט

רון אלמוג:        לפי ההתרשמות שלנו אין באמת בעיה כזו

רון אלמוג:  מהבדיקה המדגמית שראינו, יש כמה מאות ישובים אז קצת קשה לעשות את הבדיקה, אבל מבדיקה מדגמית שעשינו לא ראינו מקרה שבו קולות בודדים מקבלים מנדט, כמו הדוגמאות שהובאו כאן זה בערך 10% מהקולות הכשרים שקיבלו מנדט, שזה בהחלט קבוצה שיכולה מספיק להגיע לייצוג

רון אלמוג:  יש כאן אתגר מכיוון שהישובים מאוד קטנים, ברובם יש חמישה חברי ועד

יעקב אשר: כמו שאתה רוצה לקדש את זכות המיעוט אתה צריך גם לכבד את זכות הרוב

רון אלמוג: במקרה של חמישה חברי ועד, בגלל שהישובים מאוד קטנים, תמיד יהיה עיוות לכל כיוון, כמובן שב-100, 200 ו-300 מנדטים אפשר להגיע לתוצאה יותר מדויקת

רון אלמוג:  אבל ככל שמספר המנדטים קטן יותר, הדיוק פוחת

יעקב אשר: מה חוות דעתכם? מעבר לזה שבממשלה הצבעתם בעד

רון אלמוג: ועדת שרים החליטה לתמוך בקריאה טרומית וזה יובא שוב לוועדת שרים, אז כרגע אין לנו עמדה מיוחדת

יעקב אשר: אז זה אמור להגיע לוועדת שרים שוב

יעקב אשר:  אבל מה העמדה המקצועית שלכם?      

רון אלמוג: יש כאן שאלה של אחוז חסימה שהיא באמת איזון - - -      

יעקב אשר: אתה מדבר על אחוז החסימה המוצע כרגע בחוק, או שאם נלך על אחוז חסימה יותר מתון אז יש היגיון?     

רון אלמוג: זו שאלה של מספר וגם שאלה אם לגזור את אחוז החסימה ממנדט או אם לגזור את אחוז החסימה, כמו בכנסת, מסך הקולות הכשרים כדי לוודא מתוך אותו רציונל שלא אחוזים בודדים מקבלים

יעקב אשר: לפי מה זה היום?      

תומר רוזנר: לפי חלוקה מתוך המנדטים

תומר רוזנר:  זה כמו בעיריות, 75% מהמכסה

תומר רוזנר:  100 חלקי מס' המושבים

שרן השכל: לא חייב מנדט אחד, אבל 75% מהמנדט - - -      

תומר רוזנר: זה לא כמו בכנסת, בכנסת זה 3

תומר רוזנר: 25 מסך הקולות

יעקב אשר: וההצעה שלכם זה שיהיה 75% מ - - -     

שרן השכל: לפחות

שרן השכל:  אתה לא מבקש מנדט, אתה מבין שאתה צריך קצת פחות

שרן השכל:  75% ממנדט זה הגיוני

יעקב אשר: אני מסתכל על נתון אחר, יש בחירות לרשויות המקומיות, שם, בכל מקום אחוז החסימה הוא אחר

יעקב אשר:  מה הגבול המקסימלי שהגענו עד היום ברשויות מקומיות?      

רון אלמוג: 31

יעקב אשר: אחוז חסימה? בקטנות, מועצות מקומיות, אפילו לא ועדים, לכמה הגענו? כי אני זוכר בדיון מסוים שדיברנו על 8% או משהו כזה

רון אלמוג: אני אחפש את הנתונים

רון אלמוג:  לדעתי אין לנו מועצות מקומיות עם חמישה חברים, זה מתחיל משבעה וגם יש מעט מאוד

רון אלמוג:  רוב המועצות הן בין 10 ל-20

רון אלמוג:  אבל אני מזכיר ש-11 מנדטים זה פי שתיים מוועד מקומי, זה אומר שאחוז החסימה שונה

יוסי בן שחר: יש ועדים מקומיים גם עם 9 ו-11 חברים

רון אלמוג: יש, מעט, יש את הקצוות עם חפיפה, אבל רוב הרשויות המקומיות גדולות יותר

יעקב אשר: השאלה אם לא צריכים ללכת על ההצעה רק במספר אחר?      

תומר רוזנר: אולי נכון לעשות את זה אחוז מהקולות הכשרים?     

רון אלמוג: המספר הוא בסוף לב העניין של ההצעה

רון אלמוג:  ברור שיש הבדל, זה לא רק שאלה עקרונית על אחוז חסימה אלא מה המספר

תומר רוזנר: היום אין אחוז בכלל, אתה יכול לבחור איזו שיטה שאתה רוצה

יעקב אשר: אז אתה אומר שהשיטה הזו תלך על כל הוועדים

תומר רוזנר: ואז זה פרופורציונלי

תומר רוזנר:  אם אתה קובע אחוז מהמנדט זה יכול להיות בוועד גדול מפחות ובוועד קטן יותר

תומר רוזנר:  אם אתה הולך על אחוז קבוע ממספר הקולות הכשרים, זה פרופורציונלי בכל הוועדים

אופיר סופר: יש למעלה מ-5,000 חברי ועד בכל המדינה

יעקב אשר: הציע תומר שהשיטה תהיה בדומה לכנסת, לקחת את הקולות הכשרים ולחלק אותם

תומר רוזנר: לחלק לאחוז מסוים, שהוא אחוז החסימה

תומר רוזנר:  שיש אחוז חסימה מהקולות הכשרים ולא ממספר המנדטים

תומר רוזנר:  מכיוון שההצעה מונה אחוז ממספר המנדטים, ככל שהוועד יותר גדול, אחוז החסימה יורד

יעקב אשר:  על כל אלה שיכולים לבחור?     

תומר רוזנר: השיטה שמוצעת כרגע היא שיטה שלוקחת את מספר המנדטים, מחלקת 100 במספר המנדטים כפול 0

תומר רוזנר: 75 או מספר אחר

תומר רוזנר:  זאת אומרת שכאשר מדובר בוועד יותר גדול, אחוז החסימה יותר קטן, מבחינת מספר המנדטים

תומר רוזנר:       השיטה שאני חושב שכדאי לשקול אותה היא שיטה שאומרת: לוקחים את מספר הקולות הכשרים, קובעים אחוז שמתחתיו לא נכנסים לתחרות, כמו בכנסת, למשל 5% לצורך העניין ואז לא משנה גודל הוועד, אחוז החסימה נשאר זהה בכל הוועדים

תומר רוזנר:  זה יותר הגיוני בעיני

שרן השכל: ניסיתי לחשוב על הלקונה הזו ולנסות למצוא כמה פתרונות

שרן השכל:  היו לי כל מיני מנגנונים מאוד יצירתיים

שרן השכל:  הדבר היחיד, שכשאתה מדבר על אחוזים, כשמדובר על 790 איש, אתה מדבר על שבעה אנשים שזה אחוז אחד

שרן השכל:  אני לא מצאתי בזה  - - -       

תומר רוזנר: גם בכנסת זה יותר מאחוז אחד

שרן השכל: אני לא ראיתי שהמנגנון הזה מתאים

עמי ברקוביץ: עמי ברקוביץ ממשרד המשפטים, ההחלטה של ועדת השרים דברה על תמיכה בקריאה הטרומית ועל החזרה לוועדת שרים לפני הקריאה הראשונה כאשר היא התנתה את זה גם בכך שהמשך הליכי החקיקה יקודמו בהסכמת משרדי המשפטים והפנים

עמי ברקוביץ:       מבחינה מקצועית אני מצטרף לעמדה של הייעוץ המשפטי לוועדה

עמי ברקוביץ:  ההצעה במתכונתה הזו, לכאורה לפי הנתונים, נראית שמביאה לאחוז חסימה מאוד גבוה

עמי ברקוביץ:  בתור שכזו נראה שהיא יוצרת קשיים ולכן יש קושי עם ההצעה הזאת

יעקב אשר: ולכן? מה ההצעה שלך? כמומחה מטעמי

עמי ברקוביץ: אני חושב שההצעה שהיועץ המשפטי הציע היא הצעה שאפשר לשקול אותה

יעקב אשר: ואם נלך לא על 75% אלא על 60%?     

עמי ברקוביץ: יש חשיבות קריטית לנתונים

עמי ברקוביץ:  צריך לראות במקרה השכיח, לפי נתונים שימציא משרד הפנים מה המשמעות של הדבר הזה ולפי זה לעשות את ההערכה

עמי ברקוביץ:  לפי הנתונים ששמענו, לדחוק קבוצה כל כך גדולה זה בעייתי

עמי ברקוביץ:  אני רק אזכיר שמבחינת התחולה, המשחק כבר התחיל, צריך לזכור גם את זה

עמי ברקוביץ:  אנחנו נמצאים בתוך מערכת הבחירות, זה לא דבר שהוא פשוט והוא מעורר שאלות

תומר רוזנר: אני רוצה להעיר בעניין הזה, מעבר לקושי לגופה של ההצעה, שאפשר וצריך להתמודד אתו, אם הרעיון של חברי הכנסת הוא ליצור אחוז חסימה, זה לגיטימי וזה לא דבר פסול

יעקב אשר: אני חושב שזה לב העניין, איך נעשה את זה?     

תומר רוזנר: זה לא שזה בל יישמע, בל יימצא ובל יראה, אבל צריך לעבד את זה כך שזה ייתן מענה, שמצד אחד יינתן ייצוג הולם לציבור הבוחרים ומצד שני קבוצות מיעוט לא יישארו בחוץ

תומר רוזנר:  בעניין תחילת המשחק שאליה התייחס נציג משרד המשפטים, נקודה שחייבים להדגיש: העובדה שמערכת הבחירות כבר החלה, אנחנו יודעים שגם במועצות אזוריות וגם בוועדים בהחלט מתארגנים לקראת הבחירות, פנקס הבוחרים כבר נשלף

תומר רוזנר:  העובדה שאנחנו נמצאים כבר בתוך משחק הבחירות מבחינת היערכות המועמדים וכו', שינוי כללי המשחק בשלב הזה מעורר קושי

תומר רוזנר:  נצטרך להתמודד עם הקושי הזה ככל שהצעה הזאת תקודם, מה העיתוי שבו נגיע לקריאה שנייה ושלישית, המועד הזה ישפיע בהחלט על היכולת שלנו לקדם את ההצעה

תומר רוזנר:  ככל שהזמן מתקרב לבחירות עצמן, הקושי עולה

תומר רוזנר:         הפתרון הנכון כמובן שזה לא יחול בבחירות הקרובות, אם מדברים על רצון לפתור בעיה עקרונית הדבר הנכון הוא שהמתווה לא יחול במערכת הבחירות הנוכחית     

יעקב אשר: כמו שידענו להסביר שיש שוני בין רשויות גדולות עם 31 מנדטים למקומות כאלה קטנים, גם ההיערכות לבחירות היא לא כמו היערכות שיש צורך לגייס הרבה פעילים ועניינים

יעקב אשר:  להגיד שהמשחק התחיל? אני לא יודע, אין משהו סטטוטורי  שאומר שהמשחק התחיל

יעקב אשר:  כל אחד משתמש בזה מתי שנוח לו ואני אומר את זה למשרד המשפטים

יעקב אשר:  אין תאריך כזה, אני לא מכיר את התאריך בו המשחק מתחיל

רון אלמוג: יש פסיקה של בית המשפט העליון, שיום השליפה - - -      

יעקב אשר: בסדר, שמעתי כבר - - -      

תומר רוזנר: יום השליפה של פנקס הבוחרים, שזה היום ה-150 לפני הבחירות, שהיה בתחילת חודש זה

יעקב אשר: אני לא יודע אם אז מתחיל המשחק

יעקב אשר:  דבר שני, צריך לקחת בחשבון נקודה נוספת, שהצעת החוק מטופלת על ידנו כרגע אחרי שעברה בוועדת שרים לפני תקופה

יעקב אשר:  אני אומר כך, מאחר ובכל מקרה הצעת חוק צריכה להגיע חזרה לוועדת שרים וכדי שלא תהיה משיכת זמן ובהחלטה השנייה, שאולי תהיה החלטה סופית יותר של הממשלה, אני לא רוצה שבסוף זה יידחה סתם ובעוד שבוע נצביע על זה ואז יגידו שזה ממש מאוחר

יעקב אשר:        לדעתי, צריך לקבוע גבול לאחוז חסימה

יעקב אשר:  יכול להיות שאחוז החסימה שמופיע בהצעת החוק מעט גבוה מידי, צריך ללכת על משהו אחר

יעקב אשר:  אם הולכים בשיטה הזו, אז לא 75% אלא 60% או משהו בסגנון הזה

יעקב אשר:  אהבתי את הרעיון של היועץ המשפטי להכיל אותו כבר על כל שאר המקומות, אבל צריך לעשות את הבדיקה

יעקב אשר:       לכן אני תומך ואני מרגיש גם ששאר חברי הוועדה, נראה את זה בהצבעה כשתהיה, תומך בגבול שצריך להיות

יעקב אשר:  נכון שפעם בחמש שנים או פעם ב-20 שנה גם קרה מצב שבבחירות לכנסת היו יותר מצביעים לצד של קואליציה ואופוזיציה והוא נהיה אחר כך בצד השני, אבל אלה גם דברים נדירים

יעקב אשר:  פה זה עלול לקרות כל פעם

יעקב אשר:  עלול לקרות מצב בו הסכום הגדול יותר של הכלל מול  מיעוט בגלל שיטה של פיצולים ושאין חשש מפיצולים

יעקב אשר:  תמיד יש חשש שלא תעבור, אבל כשלא בנית גבול של אחוז חסימה, החשש הרבה פחות

אופיר סופר: אני רוצה לדבר על הנתונים שהוצגו כאן, הם נתונים לא מדויקים

אופיר סופר:  על פי הודעת אס

אופיר סופר: אמ

אופיר סופר: אס שהתקבלה מיוסי בדיוק אחרי הבחירות לוועד המקומי, סך כל הקולות שהוא קיבל היו 310 קולות ולא 350 קולות

יוסי בן שחר: אחרי זה קיבלתי תיקון

יוסי בן שחר:  אגב, גם בתוצאות שלך היה תיקון, תשאל את אשתך

אופיר סופר: אל תפריע לי

אופיר סופר:  החוק הזה הוא אישי שלך

אופיר סופר:  הנתונים לא נכונים, על פי הודעה שהתקבלה מיוסי, המספרים לא נכונים

יעקב אשר: עזוב כל הזמן "יוסי ויוסי"

שרן השכל: זה לא משנה את העיקרון, זה לא משנה

אופיר סופר: אני מבין שאני בעמדת מיעוט

אופיר סופר:  אני מבקש להשלים את דבריי

יעקב אשר: אתה מבין לא טוב

יעקב אשר:  אני רק מבקש בלי שמות

אופיר סופר: על פי הודעה מדויקת ותוצאות הבחירות שאצלנו, התוצאות שהוצגו כאן לאדוני היושב-ראש לא נכונות

אופיר סופר:  התוצאות הן 310 וכל היתר קבלו חברי ועד שהתמנו אחר כך

אליהו (אלי) רביבו: אתה יכול לדייק בנתונים שאתה מוסר

אופיר סופר: הנתונים מדויקים אדוני, אם תרצה, תבוא ותראה אותם פה

אליהו (אלי) רביבו: תסביר לי אותם

אופיר סופר: אל תפריע לי

אליהו (אלי) רביבו: מה זה אל תפריע לי?      

אופיר סופר: אל תפריע לי, תן לי להשלים את מה שאני רוצה להגיד

אליהו (אלי) רביבו: אתה קצת מתבלבל

אופיר סופר: אני לא מתבלבל

יעקב אשר: אתה כן מתבלבל

אופיר סופר: אני רוצה להשלים

אופיר סופר:  אני לא מכיר את הבן אדם, כל אחד מפריע לי, אני לא מצליח להשלים

יעקב אשר: הוא חבר כנסת ומותר לו לשאול שאלות

אופיר סופר: סליחה

אופיר סופר:  לא ידעתי

אליהו (אלי) רביבו: הכול טוב

יעקב אשר: אני רוצה להבין, האם אתה נצמד לרעיון שהבאת של אותו יועץ או שאתה אומר לא?      

אופיר סופר: אני רוצה להגיד משהו שזועק פה

אופיר סופר:  אני רוצה לזעוק את זה

אופיר סופר:  הנתונים שהוצגו לוועדה לא נכונים

אופיר סופר:  הקטינו את מספר חברי הוועד שלנו בבחירות הנוכחיות לחמישה

אופיר סופר:  לגבי ייצוג המיעוט, מבחינה דמוקרטית זה לא הגיוני שמישהו שיכול להגיש הצעות חוק ישתלט על ועדים מקומיים ויקבע את מה שקורה כשהמיעוט לא יהיה מיוצג

אופיר סופר:  זה לא הגיוני וזה זועק לשמיים

אופיר סופר:  אני לא חבר כנסת, אני בכלל בהתנדבות פה - - -     

יעקב אשר: כמה המיעוט במקרה שלכם?     

אופיר סופר: 310 הקולות שקיבלו שני מושבים בוועד המקומי היו של יוסי, אני יכול להסביר לך למה

אופיר סופר:  הבא בתור אחריו קיבל 126 קולות

אופיר סופר:  לאחר מכן 101 והחמישי שנכנס היה עם 67

אופיר סופר:  לא נכנסה מתמודדת עם 60 קולות, לא נכנס מתמודד עם 50 קולות, כי פנו למועצה המקומית והקטינו משבעה לחמישה

אופיר סופר:  לכן הייצוג הדמוקרטי במושב קטן, צריך לתת קול גם לאנשים שרוצים לבוא ולתרום, הכול בהתנדבות

קריאה: אז תתאחדו

אופיר סופר: הצענו אחדות המון פעמים ואנשים שיושבים פה דחו אותה כל הזמן

אופיר סופר:  לא ייתכן שישימו אחוז חסימה כזה גבוה בוועד מקומי

יעקב אשר: מאחר ואנחנו לא דנים במושב עצמו, אז גם כל הסיפורים - - -      

ניסים ואטורי: אני רוצה להגיד משהו, נבחרתי לכנסת בפעם הראשונה כנציג המושבים הארצי בליכוד כך שאני מחובר למושבים, הייתי חבר ועד של המושב, חבר מליאה של המועצה, אני מכיר את התהליך

ניסים ואטורי:  הוועד נסגר בדקה ה-90,  זה לא רלוונטי לגבי זה

אליהו (אלי) רביבו: חבר הכנסת ואטורי, אתה מגיע מהמושבים ואתה מחוקק, אז תוכל לעזור לנו להבין את הלקונות שבעטיין אנחנו נמצאים כאן

יעקב אשר: דיברנו כבר עליהם, הגעת בסוף

אליהו (אלי) רביבו: מה לעשות, הייתי בוועדות אחרות

אליהו (אלי) רביבו:  אז יאללה להצבעות

יוסי בן שחר: כדי להעמיד דברים על דיוקם, התוצאות ששלחתי הן מדויקות

יוסי בן שחר:  את התוצאות ששלחתי בקבוצת הווטסאפ באותו ערב קיבלתי מנציג בקלפי, שלאחר מכן התעדכנו באופן רשמי

יוסי בן שחר:   אשתו שנמצאת פה, טענה שגם המספרים של בעלה לא נכונים, אז אמרתי שאין טעם לתקן אותן, כי זה לא ישנה את התוצאות

יעקב אשר: אני לא רוצה לשמוע, בלי שמות אישיים ובלי תארים         

נאוה בוקר: סליחה אבל אני חייבת להגיב, נציג אחד הופך עולמות כדי לעשות משהו שרק הוא רוצה

נאוה בוקר:  לפני כן הוא היה בעד להוריד את הכמות משבעה לחמישה חברים, זה הוא שדאג לזה,  אני אשמח להראות את כל ההתכתבויות שיש לנו ממנו

נאוה בוקר:  כתוב במפורש: "תמסרי לחלאת המין האנושי שחי אתך בבית" - - -      

יעקב אשר: אני מבקש להפסיק

יעקב אשר:  אני מבקש הפסקה של חמש דקות כדי לדבר עם מגישי ההצעה בלבד

יעקב אשר: אני מחדש את הישיבה

יעקב אשר:  לאור הודעת האופוזיציה שמבחינתם אין בעיה בהמשך הדיון עד 14:30

יעקב אשר:  אני מצביע בעד מיזוג שתי ההצעות

יעקב אשר:  מי בעד?   

יעקב אשר: אישור     

יעקב אשר: הצעת המיזוג אושרה, תעבור לאישור ועדת הכנסת?     

תומר רוזנר: אין צורך

יעקב אשר: אמרו לי גם על הקודם שאין צורך והיא הגיעה

יעקב אשר:  נעבור לקריאת החוק

גלעד קריב: הצעת חוק לתיקון פקודת המועצות המקומיות (בחירות לוועד מקומי במועצה אזורית), התשפ"ג–2022     

תומר רוזנר: אני רוצה להעיר שגם המספר הזה אנחנו סבורים שהוא עדיין מעורר קושי ובנוסף לכך אני מזכיר את הקושי שאנחנו בשלב מתקדם של הבחירות, לכן אנחנו רואים בהצעה, גם במתכונתה זו, קושי

יעקב אשר: לפני שנלך להצבעה אני רוצה לומר שאני חושב שחייבת להיות תקרה לעניין הזה

יעקב אשר:  יכול להיות שיש בעיה בשיטה

יעקב אשר:  עדיין לא הצלחתי להבין עד הסוף את השיטה

שרן השכל: כל עוד כתוב בפרוטוקול שאתה אומר שזה עוד נתון לשינוי, אנחנו נדון בזה בהרחבה בהמשך

יעקב אשר: בין הקריאה השנייה והשלישית נדון כמובן בעניין

יעקב אשר:  היו פה דעות נוספות, הצעת החוק דברה על 75%, היו הצעות של 55%

יעקב אשר:  אני כרגע מביא להצבעה את הנוסח הזה שאנחנו הקראנו

יעקב אשר:  כמו שסוכם בזמנו עם המציעים, זה יחזור לוועדת שרים ואם זה יגיע מאושר אנחנו נפתח את הדיון

תומר רוזנר: הערה כללית שלא קשורה להצעת החוק הספציפית הזו, המצב שאנחנו נמצאים, שבו הסדרת כל הבחירות למועצות האזוריות ולוועדים המקומיים מוסדרת בחקיקת משנה שזה צו של שר הפנים, שבהינף יד יכול לשנות את הכללים הדמוקרטיים בבחירות אלה, הוא מצב בעייתי בעיננו ואנחנו מנצלים את ההזדמנות להביא בפני הממשלה את הקריאה שאנחנו חוזרים עליה מספר רב של פעמים, להסדיר את כל עניין הבחירות למועצות האזוריות בחקיקה, כראוי לעניין חשוב זה

יעקב אשר: אני מעלה להצבעה את הצעת החוק לתיקון פקודת המועצות המקומיות (בחירות לוועד מקומי במועצה אזורית), התשפ"ג-2023, הממוזגת, לפי ההקראה שנקראה כאן עם התיקון

יעקב אשר:  מי בעד ירים את ידו?     

יעקב אשר: אושר         

יעקב אשר: ההצעה התקבלה ותעבור לקריאה ראשונה ולאחר מכן כפי שסוכם, לוועדת שרים

יעקב אשר:  תודה רבה לכולם, הישיבה נעולה